Разяснения в отговор на постъпили въпроси относно публична покана, обявена от Фондация "Партньори-България" по реда на ПМС 118 на МС от 24.05.2014 г.

01.07.2015

Разясненията са в отговор на постъпили въпроси на 30.06.2015 г. във връзка с обявената покана за набиране на оферти за осигуряване на хотелско настаняване, храна и зали за провеждане на обучения за изграждане на местен капацитет, свързан с детското участие на общинско/областно равнище по проект №299/26.05.2015-BG05/1749 "Засилване на ролята на детските съвети и превръщането им в активен фактор за вземане на решения по въпросите на децата на общинско и областно равнище", финансиран по Програма за подкрепа на неправителствените организации в България по Финансовия механизъм на ЕИП 2009-2014 г.

Въпрос 1: Относно настаняването - по колко човека максимум могат да бъдат настанени в стая - за децата и за възрастните?

Отговор 1: По условията на поканата няма изискване по колко човека (деца и възрастни) могат да бъдат настанявани в стая. Опитът ни показва, че възрастните предпочитат да са в единични, най-много в двойни стаи, докато пък децата нямат против да са по повече в стая. Ние се стремим децата да са настанени в двойни, най-много тройни стаи. Никога не настаняваме дете самò в стая, затова ако имаме нечетен брой деца, търсим подходящ вариант.

Въпрос 2: Относно местоположението на хотелите за провеждане на събитията - в документацията е записано - "в близост до градовете....." Може ли хотелите да бъдат разположени в самите населени места, посочени от Възложителя?

Отговор 2: По условията на поканата хотелите трябва да са в близост до посочените градове, но не и в самите тях.
Следва се идеята за „изнесено обучение“ в приятна и тиха база, подходяща за провеждане на обучителни дейности и престой на деца, различна от обичайното им ежедневие.

Въпрос 3: Относно храненето - какво минимум трябва да включва всяка една закуска, обяд и вечеря и има ли разлика при менюто и грамажа за децата и възрастните?

Отговор 3: По условията на поканата изискванията са да е гарантирано качеството на храната и да има възможност за вегетарианско меню и осигуряване на възможност за допълнителни специфични изисквания на участниците.
Опитът ни сочи, че при настаняване на деца, е добре да е осигурено тристепенно меню на обяд, закуската и вечерята са традиционни, като наличието на повече салати, предястия, десерти, плодове и напитки би било плюс, но не е специално изискване.
Пример за закуска може да е тестено изделие + айрян, печени филийки с кашкавал и кайма + айрян; блок маса с мюсли, мляко, плодове, нещо тестено, кафе и чай и т.н. За вечеря може да е ястие, десерт и напитка (или минерална вода); салата, ястие и плод и т.н.
По отношение на количеството бихме искали да уточним, че става въпрос за деца главно в тийнейджърска възраст, което обикновено предполага същия размер порции като на възрастните.

Ивет Кънчева
Ръководител на проект